138 



ninger. I Elvlejet laa flere, ja endog meget store Blokke af 

 næsten ren Eudialyt. Paa Vestsiden af den næste Elv, den 

 anden, fandtes ligeledes et Eudialytlag, der ikke alene havde en 

 Mægtighed som det foregaaende Lag, men som endog var af- 

 dækket paa en større Flade, saa der uden Tvivl den Gang med 

 Lethed kunde have været taget flere tusinde Kilo. Desuden 

 fandtes paa Skraaningerne ved begge Elve en Mængde løse 

 Blokke. 



2. Kvartskrystaller fra Narsasuk. Da jeg i 1888 

 var ved Igaliko, tilbød Grønlænderne mig en Mængde afbrudte 

 og ufuldstændige Ægirinkrystaller, der kun gjorde sig bemærket 

 ved deres store Mængde. I Begyndelsen tillagde jeg ikke disse 

 Krystaller nogen Betydning; men efterhaanden tiltrak deres store 

 Mængde sig min Opmærksomhed, og paa mit Spørgsmaal om, 

 hvorfra de stammede, nævnede de Narsasuk og pegte henimod 

 Kistefjeldet. Da jeg bad dem vise mig Stedet, førte de mig 

 hen til et af de sædvanlig grusede Steder, som jeg kendte saa 

 godt fra mine Bestigninger af Kistefjeldet. Deri saa jeg intet 

 paafaldende, og da de forlalle mig, at Krystallerne fandtes ved 

 at gennemsøge Gruset, og jeg efter en kort Afsøgning ingen 

 fandt, forlod jeg Stedet, da jeg mente, at Fundet af disse Kry- 

 staller, der ganske vist havde et noget forskelligt Udseende fra 

 Ægirinkrystallerne i Kangerdluarsuk, ikke havde nogen særlig 

 videnskabelig Betydning. Da jeg senere kom til Julianehaab, 

 viste Kolonibestyrer Lytzen mig en Del store og smukt udviklede 

 Ægirinkrystaller, som han tilbød Museet. Om de nye Mineraller, 

 som Neptunit o. s. v., som han maaske allerede da, eller i al 

 Fald snart efter sendte til svenske Mineraloger, nævnede han 

 dengang eller senere ikke et Ord. 1 1897 undersøgte den svenske 

 Mineralog Gustaf Flink, hvem de lytzenske Samlinger vare 

 komne i Hænde, paa Kommissionens Bekostning Narsasuk og 

 fandt derved mange nye Mineraller, som han har beskrevet i 

 M. o. G. XIV og XXIV. I 1899 besøgte ogsaa jeg igen Stedet. 



1 Mineralogia Groenlandica er Materialet fra denne Indsam- 



